section_heading: Povijest
paragraph_text: Na južnom dijelu otoka se nalazi i Villa Rustica. U doba Rimskog Carstva Unije su veliki maslinik. Iz tog vremena u Polju postoje tragovi zdenaca i ladanjskih kuća, a na sjevernom dijelu otoka i ostaci rimskog puta (Rimska kuća). Hrvati se naseljavaju u 7. stoljeću. Otok je pod vlašću hrvatskih vladara do 1102. godine, kada Unije, zajedno s ostalim dijelovima Hrvatske, dolaze pod vlast Ugarske, od 1867. do 1918. prelaze pod vlast Austro-Ugarske (Austro-Ugarskom nagodbom), a nakon toga Hrvatski Sabor donosi odluku o izdvajanju hrvatskih krajeva iz Austro-Ugarske i udruživanju u Državu SHS.